Demokracia në botë shënon suksese
Kontribut kanë dhënë disa organizata me bazë në SHBA: Fondacioni Kombëtar për Demokracinë dhe grupe të tjera që po festojnë 30 vjetorin e krijimit
Pjesa më e madhe e botës është më demokratike sot se kur u krijua Fondacioni Kombëtar për Demokracinë në vitin 1983. Grupi jo-fitimprurës privat, i cili merr fonde nga Kongresi, ka ndihmuar për të sjellë ndryshime, siç shprehet presidenti i tij Carl Gershman: Fondacioni është një nga grupet pro-demokracisë që kanë hyrë në dekadën e tyre të tretë. Instituti Demokratik Kombëtar dhe Instituti Republikan Ndërkombëtar, të lidhur me dy partitë, kanë misione të ngjashme. Grupet punojnë me organizatat jo-qeveritare, partitë politike, aktivistët e demokracisë dhe disa qeveri për të ndihmuar në forcimin e institucioneve demokratike. Fondacioni Kombëtar për Demokracinë ndihmon duke u dhënë grante këtyre grupeve që ka në zyrat e tyre në terren, thotë presidenti i Institutit Demokratik Kombëtar, Ken Wollack. Megjithatë, grupet që punojnë në terren janë hera herës të pambrojtura ndaj kundërshtimeve të qeverive. Instituti Republikan dhe ai Demokrat u ndodhën vitin e kaluar në Rusi nën presionin e qeverisë së Presidentit Vladimir Putin. Melinda Haring, ish zyrtare e programit të Institutit Demokrat në Azerbajxhan dhe tani me Instritutin e Kërkimve për Politikën e Jashtëme, thotë se ndihma duhet të jepet vetëm për vendet gjysmë të lira. Por Wollack thekson disa raste suksesesh të agjencisë që ai drejton, duke përfshirë edhe zgjedhjet e këtij viti në Kenia, të cilat ishin shumë më paqësore se sa votimet e së kaluarës. Carl Gershman thotë se demokracia shpesh lëshon rrënjë ngadalë, por ajo është shumë e dëshirueshme nëpër botë. Prej 30 vjetësh, grupet amerikane për demokracinë kanë arritur rezultate në shumë vende njeri pas tjetrit.